Tesla Cybertruck kommer den 30. november

Tesla har endelig sat dato for, hvornår leveringerne af Cybertruck begynder. Det bliver den 30. november, hvor begivenheden samtidig markeres med et event på fabrikken i Texas. Nyheden blev meldt ud på gårsdagens regnskabsfremlæggelse og er også blevet delt på X.

De første Cybertruck-ejere bør samtidig modtage en medalje for at udvise et imponerende niveau af tålmodighed, da de sandsynligvis har været blandt de første til at have forudbestilt den elektriske pickup, da den blev afsløret for fire år siden.

Ifølge Elon Musk var der i sommer kommet knapt to milioner forudbestillinger på Tesla Cybertruck. Der kommer dog til at gå en rum tid før alle har fået deres bil, da Musk først forventer at produktionen er i topgear i 2025. Herefter forventer han, at kunne producere 250.000 Cybertrucks om året.

Oprindeligt var planen, at Tesla Cybertruck skulle gå i produktion i 2021, men den har været forsinket et utal af gange. Den første Cybertruck rullede ud fra Giga Texas i juli måned – to år forsinket.

Med hensyn til forsinkelserne, så har Elon Musk tidligere sagt, at bilens karosseri har givet problemer. Den er udelukkende lavet af rustfrit stål og det har givet udfordringer i forhold til både konstruktion og svejsning.

Men måske kommer alt godt til den, der venter. I hvert fald sagde Musk i slutnigen af august, at Cybertruck bliver Teslas “bedste produkt nogensinde”.

Q3 Shareholder Update → https://t.co/sXBSeLibSL
—
Highlights

Cybertruck production remains on track for later this year, with first deliveries scheduled for November 30th at Giga Texas.

Production of our higher density 4680 cell is progressing as planned & we continue building… pic.twitter.com/FqpseLujaA
— Tesla (@Tesla) October 18, 2023

Tesla Cybertruck kommer den 30. november